
Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, 16 straipsnio 2 dalies 26 punktu ir atsižvelgdama į Lietuvos Respublikos švietimo, mokslo ir sporto ministro 2021 m. liepos 22 d. įsakymą Nr. V-1321 „Dėl Mokyklų, siekiančių gauti kokybės krepšelį, skirtą mokinių ugdymosi pasiekimams gerinti, sąrašo patvirtinimo“, Birštono savivaldybės taryba           n u s p r e n d ž i a:
1. Pritarti Birštono savivaldybės dalyvavimui iš Europos Sąjungos struktūrinių fondų lėšų bendrai finansuojamame projekte Nr. 09.2.1-ESFA-V-719-01-0001 „Kokybės krepšelis“ (toliau – Projektas), kurio įgyvendinimui yra skirtas finansavimas, vadovaujantis Lietuvos Respublikos švietimo, mokslo ir sporto ministro 2021 m. liepos 22 d. įsakymu Nr. V-1321 „Dėl Mokyklų, siekiančių gauti kokybės krepšelį, skirtą mokinių ugdymosi pasiekimams gerinti, sąrašo patvirtinimo“.  
2. Pritarti Partnerystės sutarties iš Europos Sąjungos struktūrinių fondų lėšų bendrai finansuojamo projekto Nr. 09.2.1-ESFA-V-719-01-0001 „Kokybės krepšelis“ pasirašymui tarp Birštono savivaldybės administracijos ir Nacionalinės švietimo agentūros.  
3. Skirti Projekto įgyvendinimui iš Savivaldybės biudžeto Kokybės krepšelio lėšų dalį 
(15 proc.) ir pervesti ją Projekte dalyvaujančiai Birštono gimnazijai ne vėliau kaip iki 2023 m. kovo 31 d.
4. Pavesti Projektą įgyvendinti Birštono gimnazijai ir įgalioti Birštono gimnazijos direktorių pasirašyti Projekto įgyvendinimo sutartį su Birštono savivaldybės administracija. 
5. Įgalioti Birštono savivaldybės administracijos direktorių, o jo nesant, direktoriaus pavaduotoją, pasirašyti Partnerystės sutartį su Nacionaline švietimo agentūra bei visus su Projekto įgyvendinimu susijusius dokumentus.
	Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

	
	Savivaldybės merė
	                            Nijolė Dirginčienė

